stanford-oval/wikipedia huggingface dataset:
הדיוויזיה ה-34 (ורמאכט)
מפקדים

| שם | כהונה |
| --- | --- |
אריך לידקה: 1 באפריל 1936 - 1 באוקטובר 1937
מקס פון פיבהאן: 1 באוקטובר 1937 - 1 במרץ 1938
פרידריך ברמר: 1 במרץ 1938 - 19 ביולי 1939
הנס בהלנדורף: 19 ביולי 1939 - 11 במאי 1940
ורנר זאנה: 11 במאי 1940 - 1 בנובמבר 1940
הנס בהלנדורף: 1 בנובמבר 1940 - 18 באוקטובר 1941
פרידריך פירסט: 18 באוקטובר 1941 - 5 בספטמבר 1942
תאודור שרר: 5 בספטמבר 1942 - 2 בנובמבר 1942
פרידריך הוכבאום: 2 בנובמבר 1942 - 31 במאי 1944
תאובלד ליב: 31 במאי 1944 - 1 במאי 1945
פרדיננד היפל: 1 במאי 1945 - 2 במאי 1945
ה'ק"ד

ה'ק"ד (5104)  היא שנה עברית  אשר  החלה ביום א' בתשרי, אור ל-20 בספטמבר 1343 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1344. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
נפטרו

ו' באייר - לוי בן גרשום (נולד בשנת ה'מ"ח)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'צ"ה

ה'צ"ה (5095)  היא שנה עברית  אשר  החלה ביום א' בתשרי, אור ל-1 בספטמבר 1334 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 1335. שנה מסוג החא, היא מעוברת, ואורכה 383 ימים. זו שנה שישית לשמיטה.
נפטרו

עמנואל הרומי, איש אשכולות יהודי איטלקי[דרוש מקור]
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'צ"ט

ה'צ"ט (5099)  היא שנה עברית  אשר  החלה ביום א' בתשרי, אור ל-15 בספטמבר 1338 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1339. שנה מסוג גכה, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
הבחירות הפרלמנטריות בסוריה (2024)

הבחירות הפרלמנטריות נערכו בסוריה ב-15 ביולי 2024. התאריך נקבע בצו שהוציא נשיא סוריה בשאר אל-אסד ב-11 במאי 2024. בבחירות אלו נבחרו כ-250 חברי מועצת העם. הבחירות לפרלמנט בסוריה מתקיימות כל ארבע שנים, כשהבחירות האחרונות התקיימו ב-2020.
רקע

מועצת העם משמשת מעט יותר מחותמת גומי עבור מפלגת הבעת' השלטת מאז עלתה לשלטון בהפיכת הבעת' ב-1963. שני שלישים מהמושבים במועצה שמורים לבני הבעת' ולבעלי בריתם בחזית הפרוגרסיבית הלאומית.
בין הנושאים המשמעותיים שהיו ברקע הבחירות היו הטיפול הכושל לכאורה של הממשלה במגפת הקורונה, ושחיקת מערכת הבריאות במדינה. בנוסף על כך, הלירה הסורית הגיעה לשפל חדש מול הדולר האמריקאי, מה שהביא לאינפלציה של מזון ודלק. הממשלה גם ביטלה את הסובסידיות תוך הכפלת השכר במגזר הציבורי והפנסיה. אסד החליט להתמקד בכך שהפרלמנט ישמש ל"דיאלוג לאומי" לפתרון סוגיות פנים, ובתיקון היחסים עם טורקיה על מנת שהאחרונה תיסוג מהשטחים הכבושים בצפון סוריה.
מערכת בחירות

250 המושבים נבחרים באמצעות טופס כללי ברשימות שונות ב-15 אזורי בחירה. כל רשימה מורכבת ממינימום של שני שלישים ממועמדי מפלגת הבעת' ומחצית מנציגי הפועלים והאיכרים.
הגשות מועמדים התקבלו בין ה-20 ל-26 במאי. ב-29 במאי הודיעה הוועדה השיפוטית העליונה לבחירות כי 11,897 אנשים הגישו מועמדות, מתוכם 9,194 מועמדויות אושרו. המועמדים הורשו להתמודד על מושבים באזורים שבשליטת המורדים, אם כי רק מצביעים המתגוררים באזורים שבשליטת הממשלה הורשו להצביע בפועל. בסופו של דבר התמודדו כ-1,516 איש ב-8,151 קלפיות לבחירות.
בפועל ההצבעה לא נערכה בצפון מערב סוריה הכבושה על ידי המורדים, לצד כורדיסטן הסורית. בנוסף על כך, סורים שמחוץ למדינה לא הורשו להשתתף בבחירות.
תקריות

כמה קלפיות הותקפו על ידי מפגינים שהרסו גם קלפיות תוך קריאת סיסמאות נגד אסד במחוז א-סווידא. מפגין אחד נפצע לאחר שנורה על ידי כוחות הביטחון. הבחירות במחוזות חלב, לטקיה, חמה ודרעא בוטלו והתבצעו בשנית עקב הפרות לכאורה של טוהר הבחירות.
תוצאות

התוצאות פורסמו ב-18 ביולי, כאשר אחוז ההצבעה הארצי עמד על כ-38.16%. בסך הכל השתתפו 7,326,844 מצביעים מתוך 19,200,325 בעלי זכות הצבעה.
החזית הפרוגרסיבית הלאומית קיבלה כ-185 מושבים (מתוכם כ-169 נציגים מטעם מפלגת הבעת' ו-3 נציגים מטעם המפלגה הסורית הסוציאלית-לאומית). 65 הציגים הנוספים הם עצמאיים.
קבוצות אופוזיציה שבגלות תיארו את הבחירות כ"אבסורדיות", ואמרו שהן מייצגות רק את "הרשות השלטת". המועצה הלאומית הכורדית הצהירה כי היא רואה את הבחירות כבלתי לגיטימיות, ואמרה כי "המשטר הסורי ממשיך להפעיל את סמכותו בכוח באמצעות הבחירות הללו, תוך התעלמות מהחלטות האו"ם שמטרתן לפתור את מלחמת האזרחים והסוגיות הפוליטיות בסוריה".
ה'ק"ה

ה'ק"ה (5105)  היא שנה עברית  אשר  החלה ביום א' בתשרי, אור ל-9 בספטמבר 1344 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1345. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
אירועים

נגמרה כתיבתו של כתב יד פרמה של מגילת תענית. (כתב היד כולל כמה חיבורים, אולם הוא חשוב ביותר כעד נוסח של המגילה).
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האיחוד הבין-לאומי לפיזיקה תאורטית ויישומית

| --- | --- |
 פעילות:  לקדם ולהקל על שיתוף פעולה בין-לאומי בפיזיקה ופיתוח עולמי של המדע
 תחום:  בין-לאומי
 שפה רשמית:  אנגלית
 מדינה:  שווייץ 
 משרד ראשי:  המועצה המבצעת
 מטה הארגון:  ז'נבה, בנוסף קיים משרד אדמיניסטרטיבי בטריאסטה
 מקום פעילות:  שווייץ
 חברים:  מועצת המדע הבין-לאומית
 נשיא:  מישל ספירו (אנ')
 יושב ראש:  מישל ספירו 
 אנשי מפתח:  מישל ספירו (נשיא)  סילבינה פונסה דוסון (צר') (הנשיאה המיועדת)
 תקופת הפעילות:  1922–הווה (כ־102 שנים)
 iupap.org
 
האיחוד הבין-לאומי לפיזיקה תאורטית ויישומית (ראשי תיבות באנגלית: IUPAP) הוא ארגון חוץ-ממשלתי בין-לאומי אשר משימתו היא לסייע בפיתוח עולמי של ענף הפיזיקה, לטפח שיתוף פעולה בין-לאומי בפיזיקה ולסייע ביישום של הפיזיקה למען פתרון בעיות המדאיגות את האנושות. הארגון הוקם ב-1922, והאסיפה הכללית הראשונה שלו נערכה ב-1923 בפריז. האיחוד שוכן בז'נבה שבשווייץ.
ארגון ה-IUPAP מבצע את משימתו על ידי מתן חסות למפגשים בין-לאומיים; טיפוח התקשורת ופרסומים; עידוד מחקר וחינוך; עידוד תנועה חופשית של מדענים; קידום הסכמים בין-לאומיים על שימוש בסמלים, יחידות, מינוח וסטנדרטים; ושיתוף פעולה עם ארגונים אחרים בבעיות בתחום החקר.
הארגון חבר במועצת המדע הבין-לאומית.
היסטוריה

בשנת 1919 הוקמה מועצת המחקר הבין-לאומית (IRC) "בעיקר באמצעות נציגי האקדמיה הלאומית למדעים והחברה המלכותית, כדי לתאם מאמצים בין-לאומיים בענפי המדעים השונים, שתחת חסותם ניתן להקים אגודות בין-לאומיות או איגודים".
בהתאם לעיקרון זה, האספה הכללית של ה-IRC התכנסה ב-1922 בבריסל, וכמה פיזיקאים שהשתתפו בה החליטו שהקמת איחוד לפיזיקה היא הכרחית. 13 מדינות (בלגיה, קנדה, דנמרק, צרפת, הולנד, האימפריה היפנית, נורווגיה, פולין, ספרד, שווייץ, בריטניה, ארצות הברית ואיחוד דרום אפריקה) הודיעו באופן מיידי על הצטרפותן לאיחוד החדש. הוקמה מועצה מבצעת שהתחייבה להכין את כללי הארגון, תקנותיו ופעילויותיו, וכך נולד האיחוד הבין-לאומי לפיזיקה תאורטית ויישומית.
ועדות וממשל

האיחוד מנוהל על ידי האספה הכללית שלו, המתכנסת אחת לשלוש שנים. המועצה היא הגוף המבצע העליון של הארגון, והיא מפקחת על פעילויותיהן של 19 הוועדות הבין-לאומיות המתמחות בתחומים השונים ושל ארבע הוועדות המסופחות. המועצה מתכנסת בדרך כלל פעם או פעמיים בשנה. האיחוד מורכב מחברים המייצגים קהילות פיזיקה שונות. נכון לשנת 2024 ישנם 60 חברים ב-IUPAP. החברים מיוצגים על ידי ועדות קישור. חברי המועצה והוועדות נבחרים על ידי האספה הכללית.
בנוסף הקים הארגון מספר קבוצות עבודה, בין היתר נשים בפיזיקה (WG5), כדי לספק סקירה כללית של תחומים חשובים של שיתוף פעולה בין-לאומי בפיזיקה.
כנסים ממומנים

בכל שנה, הארגון תומך בכ-30 כנסים בין-לאומיים ומעניק מענקים לרובם. ניתן להגיש בקשות לחסות דרך אתר האינטרנט של IUPAP.
הכנסים הממומנים מתחלקים לארבע קטגוריות:
כנסים כלליים – סוג A
כנסים אלו מספקים סקירה רחבה של תחום שלם (בדרך כלל תחום עניין של ועדה), ומתרחשים בדרך כלל במרווחים של שנתיים או שלוש, בהתאם להתקדמות בתחום. בכנסים אלה צפויה נוכחות בטווח של 750–1,000 אנשים.
כנסים אקטואליים – סוג B
כנסים אלו מתרכזים בתתי-תחומים רחבים (למשל ספקטרוסקופיה גרעינית, מנגנוני תגובה גרעינית, הם תת-תחומים אפשריים בתחום הפיזיקה הגרעינית). הם בדרך כלל ייקבעו בשנים שבין הוועידות הכלליות מסוג A המקבילות. צפויה נוכחות בטווח של 300–600 אנשים.
כנסים מיוחדים – סוג C
כנסים אלו מתרכזים בנושאים יותר מיוחדים מאשר במקרה של כנסים מסוג B. צפויה נוכחות בטווח של 50–200 אנשים.
סדנאות במדינות מתפתחות – סוג D
כנסים אלו מתרכזים במתן מענה לצרכים של אזור מתפתח. בניגוד לכנסים מסוג A‏, B ו-C, הם לא צריכים להיות בין-לאומיים באמת, אלא צריכים לערב מדינות שכנות, והם צריכים לתת מענה לצרכים של האזור. כנס אחד מסוג D יאושר בכל שנה. יש להגיש את כל הבקשות לכנסים מסוג D לוועדה לפיתוח הפיזיקה.
פרסים ממומנים

ועדות ה-IUPAP נותנות חסות לפרסים שונים למדענים, כגון:
פרס המדען הצעיר של ה-IUPAP, שאושר ואומץ באספה הכללית שנת 2005 עבור כל הוועדות. שמו של הפרס שונה לפרס המדען בתחילת הקריירה באספה הכללית שנת 2021.
מדליית SUNAMCO, המוענקת על ידי הוועדה לסמלים, יחידות, מינוח, מסות אטומיות וקבועים יסודיים.
מדליית בולצמן, על שם לודוויג בולצמן, המוענקת על ידי הוועדה לפיזיקה סטטיסטית.
הפרס על שם פריץ לונדון (אנ'), המוענק על ידי הוועדה לפיזיקה של טמפרטורות נמוכות.
פרס המאמר הטוב ביותר לסופר צעיר, שהוקם על ידי הוועדה למוליכים למחצה, ובחסות תעשיות המוליכים למחצה בארצות הברית, יפן ואירופה.
פרס ICM במגנטיות, שהוקם על ידי הוועדה למגנטיות.
מדליית קנדי ריד (אנ') עבור תרומות יוצאות דופן לשיפור הפיזיקה במדינות מתפתחות.
מדליית ICPE, בחסות הוועדה לחינוך פיזיקה.
פרס ICO, מוענק על ידי הוועדה לאופטיקה.
פרס ICO על שם גלילאו גליליי, מוענק על ידי הוועדה לאופטיקה.
רשימת נשיאי IUPAP

נשיא IUPAP הוא ראש המועצה המבצעת. נשיאי IUPAP נבחרים על ידי האספה הכללית. במהלך בחירת המועצה המבצעת, נבחר הנשיא העתידי גם לתפקיד הנשיא המיועד. כך בכל מועצה מבצעת הנשיא המיועד הנוכחי יחליף את הנשיא המכהן.
להלן רשימת נשיאי IUPAP מאז הקמתה ב-1922.
| קדנציה | נשיא | לאום |
| --- | --- | --- |
| 1922–1931 | ויליאם הנרי בראג | הממלכה המאוחדת הממלכה המאוחדת |
| 1931–1934 | רוברט מיליקן | ארצות הברית ארצות הברית |
| 1934–1947 | מאנה סיגבאן | שוודיה שוודיה |
| 1947–1951 | הנס קרמרס | הולנד הולנד |
| 1951–1957 | נוויל מוט | הממלכה המאוחדת הממלכה המאוחדת |
| 1957–1960 | אדוארדו אמלדי (אנ') | איטליה איטליה |
| 1960–1963 | הומי ג'. באבא (אנ') | הודו הודו |
| 1963–1966 | לואי נל | צרפת צרפת |
| 1966–1969 | דמיטרי בלוחינצב (אנ') | ברית המועצות ברית המועצות |
| 1969–1972 | רוברט באכר (אנ') | ארצות הברית ארצות הברית |
| 1972–1975 | היינץ מאייר-לייבניץ (אנ') | גרמניה גרמניה |
| 1975–1978 | קליפורד צ'ארלס באטלר (אנ') | הממלכה המאוחדת הממלכה המאוחדת |
| 1978–1981 | לאונרד סוסנובסקי | פולין פולין |
| 1981–1984 | קאי סיגבאן | שוודיה שוודיה |
| 1984–1987 | דייוויד אלן ברומלי (אנ') | קנדה קנדה / ארצות הברית ארצות הברית |
| 1987–1990 | לרקין קרווין (אנ') | קנדה קנדה |
| 1990–1993 | יורי אוסיפאיאן (אנ') | רוסיה רוסיה |
| 1993–1996 | יאסוטאקה ימגוצ'י | יפן יפן |
| 1996–1999 | יאן סימון נילסון | שוודיה שוודיה |
| 1999–2002 | ברטון ריכטר | ארצות הברית ארצות הברית |
| 2002–2005 | איב פטרוף (אנ') | צרפת צרפת |
| 2005–2008 | אלן אסטבורי (אנ') | קנדה קנדה |
| 2008–2011 | סוקקאצו אושיודה | יפן יפן |
| 2011–2014 | ססיליה יארלסקוג (אנ') | שוודיה שוודיה |
| 2014–2017 | ברוס מקלר (אנ') | אוסטרליה אוסטרליה |
| 2017–2020 | קנדי ג'. ריד (אנ') | ארצות הברית ארצות הברית |
| 2020–2024 | מישל ספירו (אנ') | צרפת צרפת |
תגובות IUPAP לסנקציות במדע

ארגון ה-IUPAP, שתפקידה לסייע בפיתוח עולמי של הפיזיקה, הגן לאורך ההיסטוריה על העמדה לפיה אין למנוע ממדען להשתתף בכנסים או אירועים על בסיס לאום או השתייכות. זמן קצר לאחר הפלישה הרוסית לאוקראינה בפברואר 2022, הארגון פרסם הצהרה נגד המתקפה הצבאית, עם הדגשה על כך שהוא דוגל בהמשך שיתוף הפעולה המדעי הבין-לאומי. כדי להקל על סנקציות בעולם המדע וכדי לקדם עקרונות ומדיניות לשיתוף פעולה מדעי בין-לאומי, הארגון מציע לפיזיקאים, כולל סטודנטים, מכל מדינה ברחבי העולם, אשר חשים מודרים מחילופים אקדמיים על בסיס אך ורק השתייכותם או ארץ מוצאם, להגיש בקשה להשתמש ב-IUPAP כשיוך שלהם.
הדיוויזיה ה-34 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  1 באפריל 1890 – פברואר 1919 (כ־28 שנים)
 מלחמות:  מלחמת העולם הראשונה
הדיוויזיה ה-34 (בגרמנית: 34. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-1 באפריל 1890, וחייליה גויסו בעיקר מאזור מץ.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-16 בפיקוד ברונו פון מודרה, אשר היה חלק מהארמייה החמישית. הדיוויזיה נטלה חלק במערכה על הגבולות ובקרב לורן. בשנת 1916 לחמה הדיוויזיה בקרב ורדן, ובשנת 1917 היא לחמה בקרב השני על האן ובקרב קמברה. בשנת 1918 השתתפה הדיוויזיה במתקפת האביב הגרמנית, ובכלל זה לחמה בקרב השלישי על האן ובקרב השני על המארן, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובפברואר 1919 פורקה הדיוויזיה.
מפקדים

קונרד פון בארטנוורפר (1 באפריל 1890 – 13 בפברואר 1893)
מקסימיליאן פון בוק (14 בפברואר 1893 – 9 בספטמבר 1897)
ברנהרד פון מורסבך (10 בספטמבר 1897 – 17 באוקטובר 1900)
היינריך התשעה עשר, נסיך רוס (18 באוקטובר 1900 – 1 במרץ 1903)
קרל פון הוכווכטר (2 במרץ 1903 – 30 באפריל 1904)
וילהלם פון אוסלר (1 במאי 1904 – 3 באפריל 1907)
קורט פון אוכטריץ אונד שטיינקירך (4 באפריל 1907 – 5 במרץ 1909)
אדולף פרנקה (6 במרץ 1909 – 7 בפברואר 1912)
תאודור גוסטב היינריך קלאסן (8 בפברואר 1912 – 5 בינואר 1914)
ולטר פון היינמן (6 בינואר 1914 – 24 באפריל 1916)
פריץ פון אונגר (25 באפריל 1916 – 5 באוגוסט 1916)
הוגו שמיידקה (6 באוגוסט 1916 – 13 באוקטובר 1916)
תאודור טיצמן (14 באוקטובר 1916 – פברואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ה'ק"ג

ה'ק"ג (5103)  היא שנה עברית  אשר  החלה ביום א' בתשרי, אור ל-2 בספטמבר 1342 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1343. שנה מסוג בחה, היא מעוברת, ואורכה 383 ימים. זו שנת שמיטה.
אירועים

העתקתו של כתב יד מינכן 95, כתב היד השלם היחיד של התלמוד הבבלי
י"ב בכסלו – השלמת העתקת התלמוד הבבלי בכתב היד
י"ז בטבת – השלמת העתקת ששה סדרי משנה בכתב היד
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
הדו"ח (סרט, 2019)

| --- | --- |

 בימוי:  סקוט ז. ברנז 
 הופק בידי:  סקוט ז. ברנז, Kerry Orent, סטיבן סודרברג, Eddy Moretti, Jennifer Fox, Danny Gabai, Michael Sugar 
 תסריט:  סקוט ז. ברנז 
 עריכה:  Greg O'Bryant 
 שחקנים ראשיים:  טד לוין מת'יו ריס ג'ניפר מוריסון טים בלייק נלסון קורי סטול אנט בנינג ג'ון האם אדם דרייבר 
 מוזיקה:  דיוויד וינגו 
 צילום:  איגי בריילד 
 מדינה:  ארצות הברית 
 חברת הפקה:  Vice Media Group 
 חברה מפיצה:  אולפני אמזון 
 הקרנת בכורה:  2019 
 משך הקרנה:  118 דק' 
 שפת הסרט:  אנגלית 
 סוגה:  סרט דרמה, סרט פוליטי 
 www.thereport.movie
 דף הסרט ב־IMDb
 
הדו"ח (באנגלית: The Report) הוא סרט דרמה היסטורית משנת 2019 בבימויו של סקוט ז. ברנס, בכיכובם של אדם דרייבר, אנט בנינג וג'ון האם. הסרט מבוסס על הסיפור האמיתי של החוקר דניאל ג'ונס (אדם דרייבר), שנשכר על ידי ועדת המודיעין של הסנאט של ארצות הברית לחקור את שיטות החקירה של ה-CIA בעקבות פיגועי 11 בספטמבר. החקירה חושפת את השימוש בשיטות עינויים קשות במסגרת תוכנית החקירות של ה-CIA. הדו"ח בן 6,700 עמודים על עינויים של ה-CIA.
הסרט הוצג בבכורה עולמית בפסטיבל סאנדנס 2019 ב-26 בינואר 2019. הוא יצא לאקרנים בבתי הקולנוע בארצות הברית על ידי אולפני אמזון ב-15 בנובמבר 2019, שבועיים לפני שהחל להזרים באמזון פריים ב-29 בנובמבר.
עלילה

הסרט מתמקד במאמציו של דניאל ג'ונס לחשוף את האמת על שיטות העינויים שהופעלו על ידי ה-CIA במהלך חקירותיהם לאחר פיגועי 11 בספטמבר. ככל שהוא מעמיק בחקירה, הוא נתקל בהתנגדות משמעותית מהסוכנות ומגורמים פוליטיים נוספים, הנחושים להסתיר את הפרטים.
צוות השחקנים

אדם דרייבר בתפקיד דניאל ג'ונס
אנט בנינג בתפקיד הסנאטורית דיאן פיינסטיין
ג'ון האם בתפקיד דניס מקדונה
ביקורות

הדו"ח קיבל ביקורות חיוביות על המשחק של אדם דרייבר ועל האופן שבו הסרט מציג את הסיפור האמיתי והמורכב של חשיפת העינויים. ב-Rotten Tomatoes, הסרט קיבל ציון של 82% וב-Metacritic ציון של 66 מתוך 100.
הערות שוליים

↑  Sims, David (29 בינואר 2019). "How 'The Report' Turned a 6,700-Page Torture Investigation Into a Political Thriller". The Atlantic (באנגלית אמריקאית). נבדק ב-29 באוגוסט 2019. {{cite web}}:  (עזרה)
ה'צ"ח

ה'צ"ח (5098)  היא שנה עברית  אשר  החלה ביום א' בתשרי, אור ל-28 באוגוסט 1337 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1338. שנה מסוג החא, היא מעוברת, ואורכה 383 ימים. זו שנה שנייה לשמיטה.
אירועים

אדר ב' – הרלב"ג סיים את ביאורו לספר דניאל: ”והנה היתה השלמת הביאור הזה, בירח אדר שני של חמשת אלפים תשעים ושמונה. והתהילה לאל אשר עזרנו ברחמיו ובגודל חסדיו, יהי שמו מבורך על כל ברכה ותהילה אמן ואמן:”
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'ק"א

ה'ק"א (5101)  היא שנה עברית  אשר  החלה ביום א' בתשרי, אור ל-23 בספטמבר 1340 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 1341. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
אירועים

ג' בטבת – הפעם האחרונה שתקופת שמואל נפלה בתאריך זה
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הגשר (אשר)

| --- | --- |

 מידע כללי
 צייר:  מאוריץ קורנליס אשר
 תאריך יצירה:  1930
 טכניקה וחומרים:  הדפס אבן (ליתוגרפיה)
 ממדים בס"מ
 רוחב:  37.7 ס״מ 
 גובה:  53.6 ס״מ 
 
הגשר (באנגלית: The Bridge) הוא הדפס אבן מעשה ידי האמן ההולנדי מאוריץ קורנליס אשר שהודפס לראשונה במרץ 1930.
תיאור היצירה

היצירה היא אחת מיצירותיו המוקדמות של האמן, ומתארת, בדומה ליצירות אחרות מאותה תקופה, תיאורי נוף מציאותיים לכאורה מאזור איטליה בה התגורר האמן. יצירה זו דומה במאפיינים רבים להדפס קסטרוולווה. גם ביצירה זו ניתן לראות עיר איטלקית הנראית כעיר האופיינית לאזור אברוצי והניצבת בראש מצוק. גשר מקשר בין העיר למצוק שמולה. במרכז התמונה עיר נוספת. הצמחים והמסלע בתיאור אופייניים לציורים אחרים של אשר מאותה תקופה. הציור מהווה למעשה הדגמה של שימוש בפרספקטיבות שונות - האחת אל תוך המצוק משמשת להציג את עומקו של הבקע בין שני המצוקים, והשנייה - במעלה התמונה - מציגה מרחק. במהלך עבודותיו פתח אשר שיטות של ציור בפרספקטיבות שונות על מנת ליצור אשליות של עומק, ויצירה מוקדמת זו מהווה את אחד הניסויים הראשונים שלו בעניין זה. אלמנט סוריאליסטי המופיע ביצירה הוא העובדה שעיר אחת אפלה בעוד שהשנייה מוארת - אלמנט זה מופיע בציורים מאוחרים אחרים של אשר בהם חלק מהתמונה מצוי בלילה בעוד חלק אחר נמצא ביום, והשניים מוצגים זה לצד זה בו זמנית.
לקריאה נוספת

מ.ק. אשר, עבודות גרפיות (בתרגום עדנה קלגסברון ובעריכת שלומית אריאל), סטימצקי, טאשן, 1994
הדיוויזיה ה-34 (ארצות הברית)

| --- | --- |

תג הכתף של הדיוויזיה
 רד בול
 פרטים
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיה
 אירועים ותאריכים
 תקופת הפעילות:  1917  1924  1991 – 1919  1963  הווה (כשנתיים)
 מלחמות:  מלחמת העולם הראשונה   מלחמת העולם השנייה
הדיוויזיה ה-34 (באנגלית: 34th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה.
היסטוריה > מלחמת העולם הראשונה

הדיוויזיה הוקמה באוגוסט 1917, והורכבה מיחידות המשמר הלאומי מאיווה, מינסוטה, נברסקה, דקוטה הצפונית ודקוטה הדרומית. הדיוויזיה ה-34 הגיעה לצרפת באוקטובר 1918, אך זה היה מאוחר מדי עבור הדיוויזיה להישלח לחזית, שכן סיום הלחימה היה קרוב, כאשר הסכם שביתת הנשק עם גרמניה נחתם בחודש הבא. בינואר 1919 חזרה הדיוויזיה לארצות הברית, וב-18 בפברואר 1919 פורקה הדיוויזיה במחנה גרנט, אילינוי. הדיוויזיה הורכבה מהבריגדה ה-697 שהורכבה מהרגימנטים ה-133 וה-134, ומהבריגדה ה-68 שהורכבה מהרגימנטים ה-135 וה-136.
היסטוריה > בין המלחמות

בשנת 1921 הוקמה מחדש הדיוויזיה ה-34 במשמר הלאומי, והוקצתה למדינות איווה, מינסוטה, דקוטה הצפונית ודקוטה הדרומית כחלק מהקורפוס ה-7, ובין השאר הופעלה לדיכוי שביתת נהגי המשאיות במיניאפוליס ב-16 במאי 1934.
היסטוריה > מלחמת העולם השנייה

הדיוויזיה גויסה במהלך שנת 1941, ואף השתתפה בתימרוני לואיזיאנה. הדיוויזיה שכללה את הרגימנטים ה-133, ה-135 וה-168, הייתה הדיוויזיה האמריקאית הראשונה שנפרסה לאירופה במאי 1942 במהלך מלחמת העולם השנייה. לאחר אימון בצפון אירלנד, היא נפרסה ב-8 בנובמבר 1942 במסגרת מבצע לפיד במבצע טרמינל (נחיתה באלג'יר). לאחר ההתקדמות לאורך חופי צפון אפריקה, לחמה הדיוויזיה בקרבות המערכה בתוניסיה עד לכניעת כוחות מדינות הציר במאי 1943. בספטמבר 1943 נחתו חלקים מהדיוויזיה ליד סלרנו באיטליה כחלק מהארמייה האמריקאית החמישית. ב-17 בינואר 1944 השתתפה הדיוויזיה בקרב הראשון על מונטה קאסינו, כחלק מהקורפוס האמריקאי ה-2, אולם לא הצליחה לכבוש את המוצבים הגרמנים וב-12 בפברואר הוחלפה על ידי הכוחות הניו זילנדיים. במרץ נחתה הדיוויזיה באנציו, ובמאי השתתפה במבצע נזר שבמהלכו פרצה מראש הגשר באנציו לכיוון רומא. ביולי שחררה הדיוויזיה את ליוורנו, ולאחר מכן השתתפה בקרבות על הקו הגותי. באביב 1945 לחמה הדיוויזיה במתקפת האביב של בעלות הברית בצפון איטליה, ובמהלכה כבשה את בולוניה והגיעה לגבול צרפת-איטליה לאחר כניעת הוורמאכט באיטליה ב-2 במאי 1945. במהלך הלחימה איבדה הדיוויזיה 2,866 הרוגים ו-11,545 פצועים.
היסטוריה > לאחר המלחמה

בשנת 1947 הדיוויזיה הוקמה מחדש כדיוויזיית המשמר הלאומי של איווה ונברסקה, ובשנת 1963 הושבתה הדיוויזיה יחד עם שלוש דיוויזיות נוספות של המשמר הלאומי. בשנת 1991 הוקמה הדיוויזיה מחדש כיחידה של המשמר הלאומי משמונה מדינות, ויחידותיה נפרסו במהלך השנים בבלקן, עיראק ואפגניסטן.
ה'ק"ע

ה'ק"ע (5,170) ובקיצור ק"ע – היא שנה עברית  אשר החלה ביום א' בתשרי, אור ל-10 בספטמבר 1409 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1410.
המולד של תשרי חל ביום שלישי, 3 שעות ו-920 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה רביעית לשמיטה, ושנת 2 במחזור העיבור ה-273. תקופת ניסן שבשנה זו היא תחילת שנת 18 (סימנה יחלדז) במחזור השמש ה-185.
שנה זו היא שנת 1,341 לחורבן הבית, ושנת 1,721 לשטרות.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ה'קי"ג

ה'קי"ג (5113)  היא שנה עברית  אשר  החלה ביום א' בתשרי, אור ל-10 בספטמבר 1352 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1353. שנה מסוג בשה, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'ק'

ה'ק' (5100)  היא שנה עברית  אשר  החלה ביום א' בתשרי, אור ל-4 בספטמבר 1339 (לפי הלוח היוליאני, שהיה נהוג אז), והסתיימה ביום כ"ט באלול, 22 בספטמבר 1340. שנה מסוג זשה, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'קי"א

ה'קי"א (5111)  היא שנה עברית  אשר  החלה ביום א' בתשרי, אור ל-4 בספטמבר 1350 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1351. שנה מסוג זחג, היא מעוברת, ואורכה 383 ימים. זו שנה ראשונה לשמיטה.